Discussió:Llista de ciclistes dels Països Catalans

message: En falten uns quants, no? Almenys jo conec en Melcior Mauri (i no som molt vell ...) S'hauria de reanomenar a Llista de ciclistes catalans i ordenar-ho per dècades, per exemple. Pau Cabot · Discussió 19:21, 1 ag 2007 (CEST)
thread_title:  En falten 

message: Hi ha tres ciclistes mallorquins a la llista. Normalment reservam "catalans" per als originaris del Principat de Catalunya. O bé es reanomena l'article (dels PPCC o similar), o bé s'han de llevar aquests tres ciclistes. Pau Cabot · Discussió 20:47, 18 ago 2008 (CEST)
thread_title: Mallorquins

message: S'hauria de deixar molt clar quin és el criteri d'inclusió d'aquesta llista. Els que han estat professionals podria ser un criteri senzill d'aplicar, però, crec, que si es així, en falten, no? Potser li convendria ? Pau Cabot · Discussió 18:13, 2 abr 2012 (CEST)
thread_title:  Criteri d'inclusió 

message: Veure a la llista de "Ciclistes dels Països Catalans" a Thor Hushovd és una cosa ben absurda. Una enciclopèdia hauria de donar informació útil i contrastable. Barrejar els nascuts als PPCC amb els que hi resideixen temporalment, és un artifici sense sentit i absolutament ridícul. Es podria afegir una llista d'ex-residents i posar a Armstrong i Landis, que també van viure a Girona. Per fer coses absurdes, que no quedi. Aquesta mena de coses són una de les raons per la qual molta gent optem per la versió anglesa de la Wikipèdia. 
Las meva proposta es deixar la llista només amb els ciclistes nascuts o que han desenvolupat la inmensa o la totalitat de la seva carrera esportiva residint a Catalunya, com és el cas de Pérez-Francés.
thread_title:  llista absurda 

message: La Viquipèdia és conscient que el terme «Països Catalans» és controvertit, tal com ho indica l'article «Viquipèdia:Temes controvertits», en el qual, entre altres coses, es diu que «S'ha d'evitar usar la denominació fora de context i no pot donar la impressió que constitueixi una unitat administrativa». No obstant això, en articles com este, «Llista de ciclistes dels països catalans», s'hi fa una llista amb els ciclistes d'acord amb criteris de naixement i residència, és a dir, un criteri clarament administratiu. ¿No es dona així la impressió, precisament, que els «Països Catalans» serien una unitat administrativa? Per tant, en benefici de la neutralitat de l'enciclopèdia i el rigor administratiu (els ciclistes seran catalans, valencians o balears, segons el cas), propose la divisió d'este article en tres, segons la procedència dels ciclistes: Llista de ciclistes del País Valencià, Llista de ciclistes de Catalunya i Llista de ciclistes de les Illes Balears. Josep Lluís · Discussió
replies: text: El terme deixa de ser controvertit a parer meu quan queda clar a què ens referim amb Països Catalans, territoris on la llengua autòctona és el català, que és l'àmbit d'aquest projecte i la definició que en dóna, tot i que sempre sigui parcial perquè a una part no és llengua autòctona o històrica, part del País Valencià o la Val d'Aran, i en altres com la Franja de Ponent segurament se'ns passarà d'afegir-hi esportistes si no ens hi fixem molt. Per tant se'm fa molt difícil imaginar algun context on es pugui utilitzar Països Catalans sense que de fons hi hagi algun criteri administratiu, de fet sempre hi serà per definició, el que no ha de tenir és criteri polític, que és un altre tema. Actualment aquestes taules es poden automatitzar amb dades de Wikidata, cosa que fa que hàgim d'assumir certes pèrdues de precisió a canvi de tenir informació actualitzada. O això o llavors no podem tenir cap 'llista' que sempre farà referència a una delimitació administrativa per força. Hem d'esborrar tots els articles per interpretacions del concepte que no són els que assumeix la VP? --Quetz72 (disc.) 14:10, 31 des 2023 (CET)
thread_title: Ús del terme controvertit «Països Catalans»